NACRT
OBRAZLOŽENJE

Program utroška sredstava vodnog doprinosa za 2027. godinu donosi se na temelju članka 12. Zakona o financiranju vodnoga gospodarstva („Narodne novine“, broj 153/09, 90/11, 56/13, 154/14, 119/15, 120/16, 127/17, 66/19 i 36/24).
Sukladno navedenom Zakonu, jedinicama lokalne samouprave pripada 8 % vodnog doprinosa naplaćenog na njihovom području, a sredstva se koriste za gradnju i održavanje građevina oborinske odvodnje u vlasništvu jedinica lokalne samouprave.
Prihod od vodnog doprinosa predstavlja namjenski prihod Proračuna Općine Vojnić te se koristi za financiranje aktivnosti vezanih uz održavanje i unapređenje sustava oborinske odvodnje na području Općine.
U Proračunu Općine Vojnić za 2027. godinu planiran je prihod od vodnog doprinosa u iznosu od 3.700,00 eura.
Planirana sredstva utrošit će se za čišćenje i održavanje kanala oborinske odvodnje, čime će se omogućiti nesmetano otjecanje oborinskih voda, spriječiti začepljenje i zadržavanje vode te smanjiti mogućnost nastanka poplava i šteta na javnim i drugim površinama.
Provedbom Programa osigurat će se redovito održavanje sustava oborinske odvodnje, zaštita komunalne infrastrukture i poboljšanje uvjeta života stanovnika na području Općine Vojnić.
Sredstva će se koristiti namjenski, u skladu sa Zakonom o financiranju vodnoga gospodarstva i raspoloživim sredstvima Proračuna Općine Vojnić za 2027. godinu.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 325-01/26-01/__
URBROJ: 2133-17-03-26-__
Vojnić, ___________ 2026. godine

Na temelju članka 12. Zakona o financiranju vodnog gospodarstva („Narodne novine“, broj 153/09, 90/11, 56/13, 154/14, 119/15, 120/16, 127/17, 66/19 i 36/24) i članka 30. Statuta Općine Vojnić („Službeni glasnik Općine Vojnić“, broj 01/21 i 03/25) Općinsko vijeće Općine Vojnić na __. sjednici održanoj dana ___________ 2026. godine usvojilo je

PROGRAM UTROŠKA SREDSTAVA VODNOG DOPRINOSA
	ZA 2027. GODINU	

Članak 1.
Ovim Programom utroška sredstava vodnog doprinosa za 2027. godinu utvrđuje se namjena korištenja i kontrola utroška sredstava vodnog doprinosa kojeg plaća investitor u smislu propisa o prostornom uređenju i gradnji.
Vodni doprinos obračunava se rješenjem o obračunu vodnog doprinosa kojeg donose Hrvatske vode na području općine Vojnić.
 Općini Vojnić pripada 8% vodnog doprinosa naplaćenog na području općine.

Članak 2.
U Proračunu Općine Vojnić za 2027. godinu planirani prihod vodnog doprinosa iz članka 1. ovog Programa iznosi  3.700,00 eura.
Članak 3.
Sredstva iz članka 2. ovog Programa utrošiti će se za čišćenje i održavanje kanala oborinske odvodnje.
Članak 4.
Ovaj Program stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja 2027. godine.

